Σύστημα μέτρησης και ταυτοποίησης της παραγωγής επιτραπέζιων σταφυλιών κατά την παραδοσιακή συγκομιδή:
Creators: name: Τζελέπης, Γεώργιος Στεργίου
Publisher: name: Aristotle University of Thessaloniki
Year: 2010
Subjects: Ιχνηλασιμότητα
Χάρτης παραγωγής
Γραμμωτός κώδικας
Traceability
Yield map
Barcodes

description: Στην εργασία αυτή παρουσιάζεται ένα αυτοματοποιημένο σύστημα για τη μέτρηση και την ταυτοποίηση της παραγωγής των επιτραπέζιων σταφυλιών, το οποίο εφαρμόστηκε και αξιολογήθηκε σε έναν αμπελώνα (μέγεθος ~500 m2). Το σύστημα βασίζεται στην επικόλληση φθηνών ετικετών ραβδωτού ή γραμμωτού κώδικα (barcodes), τα οποία περιέχουν μοναδικούς κωδικούς, στα κιβώτια του συσκευαστηρίου. Επίσης, ένας αναγνώστης ραβδωτών κωδικών (barcode reader) και ένας ψηφιακός ζυγός τοποθετούνται σε ειδική κατασκευή στην καρότσα του φορτηγού, μαζί με ένα GPS. Κατά την φόρτωση των γεμάτων κιβωτίων με σταφύλια στην καρότσα, οι εργάτες τοποθετούν κάθε κιβώτιο στην ειδική θέση όπου υπολογίζεται το βάρος του, από τον ζυγό, καταγράφεται ο κωδικός του, από τον αναγνώστη barcode, και η θέση του αγροτεμαχίου, από το GPS, αυτόματα χωρίς την παρέμβαση κάποιου εργάτη. Τα δεδομένα αυτά φιλτράρονται και αποθηκεύονται σε μία βάση δεδομένων, όπου και πραγματοποιείται η συσχέτιση μεταξύ των γεμάτων καρπών κιβωτίων και του κάθε αγροτεμαχίου του παραγωγού. Επίσης, με την προτεινόμενη μεθοδολογία που αναπτύχθηκε μπορεί να συσχετιστούν τα γεμάτα τελάρα με μία μικρή ομάδα πρέμνων, από όπου συγκομίστηκαν οι καρποί. Αυτό έχει ως αποτέλεσμα την δημιουργία του χάρτη παραγωγής αλλά και την ιχνηλασιμότατα εντός αγρού με μεγαλύτερη ακρίβεια και λεπτομέρεια.Κατά την αξιολόγηση του συστήματος στον αμπελώνα η συσχέτιση μεταξύ γεμάτων καρπούς τελάρων και μίας μικρής ομάδας πρέμνων πραγματοποιήθηκε επιτυχώς, χωρίς να παρουσιαστεί σφάλμα στις μετρήσεις. Επίσης, δημιουργήθηκε ο χάρτης παραγωγής του αμπελώνα, από τον οποίο μπορεί να καταγραφή η μεταβλητότητα της παραγωγής τόσο πάνω στην ίδια σειρά όσο και μεταξύ των σειρών των πρέμνων, η οποία σε ορισμένες περιπτώσεις ήταν πολύ έντονη. Η μέση παραγωγή ήταν 51,4 kg ανά τμήμα (segment) L, με τυπική απόκλιση 3,25 kg. Βασικός στόχος αυτού του συστήματος είναι η όσο το δυνατόν μικρότερη τροποποίηση της διαδικασία της συγκομιδής και κυρίως η μη εμπλοκή εργατών στη συλλογή της πληροφορίας.Ένα πρόβλημα που παρουσιάστηκε ήταν η καθυστέρηση που εισάγει ο υπολογισμός του βάρους κάθε γεμάτου τελάρου στον αγρό (ο ψηφιακός ζυγός απαιτεί 3-4 s για την καταγραφή μίας μέτρησης), το οποίο μπορεί να οδηγήσει στον σχηματισμό ουρών καθώς οι μεταφορείς περιμένουν για το ξεφόρτωμα των κιβωτίων στην πλατφόρμα.
description: In this paper an automated low-cost yield measurement and identification system was implemented and evaluated in a vineyard (size ~500 m2) for establishing the association between bins containing harvested grapes and a small set of corresponding producing vines. Also, this system was used to compute the yield of each identified vine set in order to generate a medium-resolution yield map during traditional vine harvesting. A barcode reader, a digital weighing scale and a GPS were mounted in a portable identification and weighing unit (PIWU) in order to identify the bin’s ID, record the weight of each bin load and measure the position. Low cost barcode tags, which contain unique ID numbers, were attached to individual bins. The PIWU is mounted on the truck and hence each bin can be identified and weighed as it enters the truck. All the data are filtered, processed and stored in a laptop, together with the scanning time and date. The association between bins and vine segments were generated and no fault records were detected. In some cases, the yield variability between the vine stock sides and/or the segments in a row was very high. The average yield was 51,4 kg/segment and the standard deviation was 3,25. Finally, it was found that the system does not interfere significantly with the current harvesting procedures, although some changes to the harvesting practice may be required eventually. One major problem was the delay introduced by the scale, which required 3-4 sec to settle to a measurement. This problem might cause, sometimes, delays when a “carrier” had to wait others to load the bins into the PIWU.